Dintlhakgolo Mabapi le Liechtenstein
O ka Thaba le ge o na le Mathata!
Ke Eng Seo o se Tsebago ka Dihlatse tša Jehofa?
Kamoo o ka Dirago Bagwera ba Kgonthe
Go Etela Liechtenstein
Bokgoni bja Cuttlefish bja go Fetoša Mmala
Go Direga’ng ge o Ehwa?
Phafoga! | No. 1 2016
LIECHTENSTEIN ke e nngwe ya dinaga tše dinyenyane lefaseng, yeo e lego dithabeng tše dikgolo tša Yuropa magareng ga Switzerland le Austria. Go theoša le nywagakgolo, ma-Celts, Marhaetia, Baroma le Maalemanni ba ile ba dula nageng ye. Bontši bja batho bao ba dulago nageng ya Liechtenstein lehono ke ditlogolwana tša batho ba morafo wa Alemanni, bao ba ilego ba dula nageng ye mo e ka bago mengwaga e 1 500 e fetilego.
Le ge mebolelo ya Liechtenstein e fapafapana go ya ka metsana ya moo, leleme la semmušo leo le bolelwago nageng ye ke Sejeremane. Mehuta ya dijo tšeo di tlwaelegilego tša Liechtenstein ke Tüarka-Rebel yeo e dirilwego ka mafela, le Käsknöpfle, e lego pasta ya go ba le tšhese.
Moaparo wa setšo wa mebalabala
Baeti bao ba tšeago leeto nageng ye ba kgona go bona bobotse bja dithaba tšeo di apešitšwego ke lehlwa, meedi e metala, dirapana tša diterebe gaešita le dimela tše di fapafapanego. Ka mohlala, go ka hwetšwa mehuta e 50 ya di-orchid tša lešokeng nageng ye ya go dikologwa ke dithaba yeo e se nago badudi ba bantši. Liechtenstein gape e na le dimusiamo, mafelo a dipontšho le mafelo a go dira beine. Ka gona baeti ba etela naga ye go sa šetšwe gore ke selemo goba ke marega.
Dihlatse tša Jehofa di be di dutše di le gona nageng ya Liechtenstein ga e sa le go tloga ka bo-1920. Ga bjale ke tše e ka bago tše 90 gomme di ruta badudi le baeng ba naga ye seo se bolelwago ke Beibele.
Badudi: 37 000
Bodumedi: Roma Katholika
HLAHLOBA TSEBO YA GAGO
Ke lefe la mafoko a leo le hlalosago Liechtenstein?
E nngwe ya dinaga tše pedi mo lefaseng tšeo di dikologilwego ke dinaga tše dingwe ka mo go feletšego.
Ke legae la mehuta e fetago e 50 ya diamuši.
Ke legae la dimela tše ka bago tše 1 600 tšeo di fapanego.
Naga yeo e se nago mašole.
Karabo: Mafoko ka moka a mane ke therešo.
No. 1 2016 | O ka Thaba le ge o na le Mathata!
PHAFOGA! No. 1 2016 | O ka Thaba le ge o na le Mathata!
Go Etela Kazakhstan
Go Etela Sepania